Andrejs Makarevičs
Andrejs Makarevičs (krievu: Андре́й Вади́мович Макаре́вич; dzimis 1953. gada 11. decembrī Maskavā) ir padomju un krievu mūziķis, producents. Grupas Mašina Vremeņi līderis un viens no tās dibinātājiem. 1999. gadā Makarevičam tika piešķirts Krievijas Federācijas Tautas skatuves mākslinieka goda nosaukums. Viņš atbalstīja 2020.–2021. gada Baltkrievijas protestus un kritizēja 2022. gada Krievijas iebrukumu Ukrainā. 2022. gadā Krievija viņu pasludināja par "ārvalstu aģentu".